陳葦璇

陳葦璇，原名陳嘉茵，係香港女歌手，2015年開始係女子歌唱組合As One成員，2017年As One解散後，佢開始以跳唱歌手嘅身分活動，以告白氣球嘅編舞廣為人知，佢精通多種舞蹈，亦參加超過40個唱歌比賽。2018年推出第一首solo派台歌曲《大肆慶祝》。

簡介 
陳嘉茵喺賽馬會體藝中學、香港浸會大學國際學院畢業，自細對音樂同舞蹈有濃厚興趣，攞過多個歌唱比賽同舞蹈比賽獎項。2015年佢透過參加由前公司舉辦嘅女團員招募 As One Plus One，被順利選出，喺同一年出道。頭一支以女組合推出嘅作品《Candy Ball》受到大眾嘅歡迎，之後喺韓國出道。

2017年2月10號，陳嘉茵喺youtube上載咗同歐鎮源Tyrese嘅告白氣球編舞片段，引起關注。同年10月28號，佢被邀請以踢館者身分參加臺灣綜藝節目《希望之星》，並喺頭三集蟬聯冠軍，最終獲得總亞軍。

2018年，簽約新公司嘅佢以個人跳唱歌手重新出道，並推出首支派台歌《大肆慶祝》，歌曲概念、監製同編曲都係王雙駿，帶有80、90年代風格。

2020年佢改名叫陳葦璇，改以偏向中性打扮，再配上一頭短髮造型。同年佢參加ViuTV 嘅《全民造星III》，最後攞到亞軍。

音樂作品

派台歌成績 
重喺榜上
未能上榜
冇派往嗰個台
兩週冠軍
包括2021年後嘅冠軍歌
2021年起

演出

電視節目 
2020年：《全民造星III》 參賽者
2020年：《轉機 ON AIR》第28集嘉賓
2021年：《囝囝女女730》 造星囝女；主持
2021年：《ViuTV 5周年：繼續向前》演出
2021年：《妳想生活》第13集嘉賓
2021年：《今餐有料到》第77集嘉賓；主持
2022年：《Chill Club 推介》主持
2022年：《肥美人》主持
2022年：《運動勇者塔》參賽者
2022年：《拆你個夢》第13集嘉賓
2022-23年：《粉絲福利署》第23、51集嘉賓
2022年：《Dr.Any毛》 第8、13集嘉賓

電視節目 
 2019年：《流行經典50年》第86集嘉賓
 2020年：《勁歌金曲》10月3號嘉賓

電視節目 
 2017年：《希望之星》參賽者

電影 
2021年：《假冒女團》- 飾演阿璇
2022年：鮮浪潮作品《九龍皇帝》 - 飾演廣德公主

參考 
 陳嘉茵三連勝揚威台灣　蕭敬騰點名激讚. on.cc 東網. 2017年11月13日.
 陳嘉茵台灣參賽入三強. 蘋果日報. 2017年12月25日.
 【公司拉大隊打氣】台灣參選勇奪亞軍 陳嘉茵：好滿意個結果. 蘋果日報. 2017年12月31日.
 陳嘉茵台灣賽奪亞軍. 蘋果日報. 2018年01月01日.
 【回歸香港樂壇】台灣參加歌唱比賽 陳嘉茵：一星期喊3次. 蘋果日報. 2018年01月02日.
 痛到蔚雨芯慘叫！陳嘉茵分享另類拉筋法. 頭條日報. 2018年05月21日.
 2018樂壇新希望？陳嘉茵單飛再出發要《大肆慶祝》. OrangeNews. 2018年05月29日.
 【第2首歌就咁落力】自薦Rap歌練足兩日 陳嘉茵幫香港人打氣. 蘋果日報. 2018年09月28日.
  陳嘉茵化身啦啦隊員拍MV 小短裙載歌載舞勁養眼. 香港01. 2018年09月29日.
 唔怕受傷！陳嘉茵最想學千嬅. on.cc 東網. 2018年09月29日.
 陳嘉茵拍新歌MV似賽跑. 明報. 2018年12月06日.
 陳嘉茵一見鍾情向黃妍表白. 東方日報. 2019年1月11日.

香港女歌手
嘉茵
祖籍中山
全民造星III參賽者